El manual de l'Agent d'arxivat de correus

## El manual de l'Agent d'arxivat de correus

Montel, Laurent `<montel@kde.org>`

Traductor: Antoni Bella
revisió 5.13 (Aplicacions 19.12) (21 de setembre de 2019)

Dret de reproducció © 2013 Laurent Montel

Es concedeix permís per a copiar, distribuir i/o modificar aquest document d'acord amb les clàusules de la Llicència de Documentació Lliure de GNU, Versió 1.2 o qualsevol versió publicada posteriorment per la Free Software Foundation; amb seccions no variants, sense text a la portada i sense text a la contraportada. S'inclou una còpia d'aquesta llicència a the section entitled "GNU Free Documentation License".

## Introducció

L'Agent d'arxivat de correus és un agent de l'Akonadi que permet arxivar les carpetes de correu de forma automàtica.

### Usar l'Agent d'arxivat de correus

Utilitzeu Arranjament → Configura l'arxivat automàtic... a la finestra del lector del KMail per a obrir un diàleg des d'on ajustar l'arxivat automàtic de les carpetes de correu.

Aquesta és una poderosa eina que es pot utilitzar per a ajudar a fer còpies de seguretat del vostre correu electrònic. Per a utilitzar-la, feu clic al botó Afegeix... i s'obrirà el diàleg Afegeix un arxiu de correu.

El diàleg «Afegeix un arxiu de correu»

- Primer, seleccioneu la carpeta que voleu arxivar.

- Seleccioneu el format amb el qual voleu desar, p. ex., `.tar.bz2` des de la llista desplegable. El nom de l'arxiu constarà del prefix `Arxiu_`, el camí de la carpeta seleccionada a la llista de carpetes del KMail, la data en el format `any-mes-dia` i l'extensió de fitxer seleccionada, p. ex., `Arxiu_Carpetes locals_entrada_Família_2019-09-03.tar.bz2`.

- De manera predeterminada, Arxiva totes les subcarpetes estarà habilitada. Desmarqueu aquesta opció si només voleu arxivar la carpeta pare.

- Podeu escriure la ubicació on voleu desar l'arxiu, o feu clic al botó Diàleg per a obrir fitxers per a seleccionar la carpeta.

- Seleccioneu la freqüència amb què voleu fer còpies de seguretat a través dels menús desplegables que hi ha al costat de Fes una còpia de seguretat cada:.

- Si esteu limitat amb l'espai del disc, potser voldreu establir un límit a Nombre màxim d'arxius:

Si heu afegit o modificat una tasca d'arxivat que s'executarà automàticament després de tancar el diàleg.

Si ja heu afegit tasques per a l'arxivat del correu, el diàleg Configura l'agent per a arxivar el correu les llistarà i permetrà modificar-les.

Configurant l'agent d'arxivat de correu

Podeu utilitzar la casella de selecció que hi ha a l'esquerra de cada entrada a la llista per a habilitar o inhabilitar l'arxivat d'aquesta tasca.

És possible accedir a aquest diàleg de configuració en qualsevol moment després d'utilitzar Arranjament → Configura el KMail..., després seleccioneu la pàgina Connectors a la finestra principal del KMail i premeu el botó de configuració amb l'element Agent per a arxivar el correu.

Utilitzant el menú contextual llançat amb un clic del botó dret del ratolí sobre una tasca d'arxivat podreu obrir la carpeta que conté els arxius o iniciar immediatament la tasca d'arxivat. Això sobreescriurà sense notificació un arxiu creat amb anterioritat durant el mateix dia.

### Crèdits i llicència

Agent d'arxivat de correus

Copyright del programa 2013-2019 Laurent Montel montel@kde.org

Copyright de la documentació (c) 2013-2019 Laurent Montel montel@kde.org

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.